CELEX: 62017TN0037
Language: et
Date: 2017-01-23 00:00:00
Title: Kohtuasi T-37/17: 23. jaanuaril 2017 esitatud hagi – Bank Tejarat versus nõukogu

3.4.2017   
            
            
               ET
            
            
               Euroopa Liidu Teataja
            
            
               C 104/52
            
         23. jaanuaril 2017 esitatud hagi – Bank Tejarat versus nõukogu
   (Kohtuasi T-37/17)
   (2017/C 104/73)
   Kohtumenetluse keel: inglise
   
      Pooled
   
   
      Hageja: Bank Tejarat (Teheran, Iraan) (esindajad: solicitor S. Zaiwalla, solicitor P. Reddy, solicitor K. Mittal, solicitor A. Meskarian, barrister T. Otty, barrister R. Blakeley, barrister V. Zaiwalla ja barrister H. Leith)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               kohustada nõukogu maksma hagejale hüvitist kahju eest, mis tekitati piiravate meetmete kohaldamisega järgmiste Iraani vastu suunatud piiravaid meetmeid käsitlevate õigusaktidega: nõukogu 23. jaanuari 2012. aasta otsus 2012/35/ÜVJP (ELT 2012, L 19, lk 22), nõukogu 23. jaanuari 2012. aasta rakendusmäärus (EL) nr 54/2012 (ELT 2012, L 19, lk 1), nõukogu 23. märtsi 2012. aasta määrus (EL) nr 267/2012 (ELT 2012, L 88, lk 1), nõukogu 2. augusti 2012. aasta rakendusmäärus (EL) nr 709/2012 (ELT 2012, L 208, lk 2), nõukogu 7. aprilli 2015. aasta otsus (ÜVJP) 2015/556 (ELT L 92, 8.4.2015, lk 101) ja nõukogu 7. aprilli 2015. aasta rakendusmäärus (EL) nr 2015/549 (ELT 2015, L 92, lk 12); hagejale tuleks maksta järgmised summad: 1 494 050 000 USD varalise kahju hüvitisena ja 1 000 000 EUR mittevaralise kahju hüvitisena, millele lisanduvad intressid;
            
         
               —
            
            
               mõista kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja ühe väite.
   Hageja väidab, et nõukogu poolt tema suhtes piiravate meetmete kohaldamine kujutab endast selliste kohustuste piisavalt kvalifitseeritud rikkumist, mille eesmärk on anda õigusi üksikisikutele, mistõttu on tekkinud Euroopa Liidu lepinguväline vastutus. Sellise rikkumise otsese tagajärjena on hagejal tekkinud oluline varaline ja mittevaraline kahju, mille hüvitamist ta taotleb.